איהאב שליאן

איהאב שליאן (בערבית: إيهاب شليان; נולד ב-1981) הוא הקצין הנוצרי הראשון בצה"ל שהגיע לדרגת סגן-אלוף. משמש כראש מחלקת הסייבר בחברת החשמל. עם פרישתו מצה"ל, ייסד ומכהן כיו"ר עמותת "הקול הנוצרי" – "The Christian VOICE: Voice Of Israeli Christian Eagles". שליאן, בן העדה הנוצרית, נולד וגדל בעיר נוף הגליל (לשעבר נצרת עילית). הוריו התגרשו כשהיה בן חמש, והוא גדל עם אביו ואחותו הביולוגית. אמו עברה ליוון ב-1986 ונישאה ליווני, ולשליאן אח מצד אביו החורג. הוא למד בבית הספר "נזירות המושיע" בנצרת. בשנת 2015 סיים את לימודיו לתואר ראשון בהנדסת חשמל ואלקטרוניקה במגמת "זרם חזק" - ממכללת עמק הירדן. במהלך שירותו הצבאי בחיל הים, למד תואר שני במדעי המדינה באוניברסיטה הפתוחה. שליאן התנדב לשירות צבאי והתגייס בשנת 2000 כלוחם ברובאית 13 של גולני. במהלך שירותו יצא לקורס טכנאי קשר ואלקטרוניקה, שירת בגדוד הקשר הפיקודי 371, ובשנת 2001 סיים את קורס קציני התקשוב המבצעיים ומונה למפקד מחלקת תקשוב של גדוד תותחנים 405, עמו השתתף במבצע חומת מגן. לאחר מכן, מונה לסגן מפקד פלוגת תקשוב של חטיבת האש 282, ובהמשך שימש כמפקד פלוגת תקשוב באוגדה 36, והשתתף במבצע ההתנתקות בעזה ובמלחמת לבנון השנייה. בשנת 2008 מונה לקצין תקשוב 474. בשנת 2009 מונה למפקד פלוגת תקשוב של חטיבה 188 והשתתף במבצע עופרת יצוקה. בשנים 2011–2015 שימש כקצין אג"ם תקשוב של עוצבת המפץ, והשתתף במבצע עמוד ענן כממלא מקום קצין תקשוב חטיבה 401 וכקצין תקשוב חפ"ק מפקד חטיבה 7 במבצע צוק איתן. בשנת 2013 זומן לבירור בצה"ל ובו נאסר עליו להמשיך בפעילותו כיושב ראש פורום גיוס העדה הנוצרית מתוך הנחיה שאנשי צבא אינם יכולים לפקוד על אזרחים ולפעול במישור האזרחי והפוליטי. בשנת 2015 מונה לסגן מפקד גדוד התקשוב 366 של אוגדת הבשן, ובשנת 2017 מונה לקצין אג"ם תקשוב של פיקוד הצפון. בשנת 2019 סוכם לרע"ן קשר למבצעים בזרוע הים, יצא לקורס פו"ם ונכנס לתפקיד רע"ן הקשר המבצעי של זרוע הים בשנת 2020. לאחר שמונה חודשים בתפקיד, הקים את גדוד הקשר המבצעי הראשון בזרוע הים - גדוד "ארם" 397 והשתתף במבצעים רבים בזרוע הים. בשנת 2021 מונה למפקד גדוד התקשוב של אוגדת הבשן. במהלך שירותו באוגדה, פעל רבות לעידוד גיוס נוצרים לצה"ל והוביל אירוע הוקרה לחג המולד וראש השנה לחיילים הנוצרים. שליאן היה אמור לסיים את שירותו במאי 2023, אך התבקש להאריכו עד חודש נובמבר. בחודש יוני 2024, מונה לפרויקטור להקמת ענף קדמ"א תחת מחלקת אג"ם תקשוב[דרושה הבהרה]. עם פרוץ מלחמת חרבות ברזל התבקש להאריך שירותו ולסייע בלחימה בחזית כמפקד צוות משימות טקטיות ומנהל לחימה במרכז התקשוב ובהגנה בסייבר. במהלך שירותו הצבאי, הוביל משלחות צבאיות רבות של מדינות זרות וייצג את צה"ל ומדינה ישראל מול בכירי ממשל וצבא זרים[דרוש מקור] לאחר שמונה חודשים[דרושה הבהרה] לתפקיד ראש מחלקת הסייבר בחברת חשמל, ביקש לסיים את שירותו הצבאי ולסייע במילואים במרכז התקשוב והגנה בסייבר. במהלך לימודיו האקדמיים, הקים את "פורום גיוס העדה הנוצרית" שנרשם כעמותה רשומה, במטרה לסייע בשילוב וגיוס בני העדה הנוצרית לצה"ל ולכוחות הביטחון. פעילותו זכתה לשבחים רבים לצד איומים והתקפות שספג יחד עם חברי העמותה. ב-23 באפריל 2022, עיצב שליאן דגל נוצרי המאחד את כל הזרמים הנוצריים. הדגל קיבל הכרה בצה"ל, במדינת ישראל ובמספר מדינות נוצריות.[דרוש מקור] ב-12 בדצמבר 2022 התקיים יום הוקרה לחיילים הנוצרים במחנה שמשון (צומת גולני) בהובלת הגדוד בפיקוד שליאן. באירוע זה נתלה הדגל הנוצרי במחנה שמשון - פעם ראשונה בה נתלה דגל נוצרי בבסיס צה"ל. מדיה וקבצים בנושא איהאב שליאן בוויקישיתוף Ana Jerozolimski, משלחת חיילים נוצרים, באתר semanariohebreojai, ‏1 בינואר 2023 עמית ברק, "ישראל שומרת על המיעוטים. במקום לפגוע בה הם צריכים לחזק אותה", באתר מידה, 25/12/2018 אמילי חלבי, רב סרן איהב שליאן להיות עם חופשי בארצנו, באתר פורטל הכרמל והצפון, ‏28.04.2018 AMIT BARAK, קצין נוצרי בצה"ל, באתר israel365news, ‏JANUARY 8, 2019 אם ישראל לא הייתה שם, הנוצרים לא היו יכולים לחיות במזרח התיכון, ‏27 Jul, 2019 Ana Jerozolimski, סגן אלוף נוצרי הראשון של צה"ל חוגג את חג המולד, באתר Semanario Hebreo JAI, ‏25 בדצמבר 2020 (בספרדית) יצחק סולומון, פטריוט נוצרי, באתר בלינקר, ‏8 במאי 2016 נוף הגליל תפתח את אירועי יום העצמאות ה-73 לישראל, ‏12/04/2021 Ana Jerozolimski, סגן אלוף נוצרי הראשון של צה"ל חוגג את חג המולד, באתר Semanario Hebreo JAI, ‏25 בדצמבר 2020 (בספרדית) אגף התקשוב וההגנה בסייבר נועם אמיר, ‏תוספת סיכון: בני העדה הנוצרית משלמים מחיר כבד על הגיוס לצה"ל, באתר מעריב אונליין, 31 באוקטובר 2016 Ana Jerozolimski, דגל של הקהילה הנוצרית בישראל, באתר Semanario Hebreo JAI, ‏21 במרץ 2023 (בספרדית) דגל של הקהילה הנוצרית בישראל